
ΛΕΡΟΣ, 19/01/2021
ΑΡ. ΠΡΩΤ:  6

ΕΛΛΗΝΙΚΗ ΔΗΜΟΚΡΑΤΙΑ
ΕΙΡΗΝΟΔΙΚΕΙΟ ΛΕΡΟΥ

Ταχ. Δ/νση: Ειρηνοδικείο Λέρου
Τ.Κ 85400
Τηλ: 22470-22253
Email: eirlerou@gmail.com

Ανακοίνωση- Εσωτερική Εγκύκλιος Λειτουργίας Ειρηνοδικείου Λέρου
Δυνάμει: 
1) του άρθρου άρθρο 1,  ΑΑ 4 , της με αριθμ. Δ1α/ΓΠ.οικ. 3060/16-1-2021 ΚΥΑ, ΦΕΚ 89 Β/16-1-2021, που αφορά τον τρόπο λειτουργίας των δικαστηρίων προς το σκοπό προστασίας της δημόσιας υγείας από τον κίνδυνο περαιτέρω  διασποράς του κορωνοϊού COVID-19  
2. του άρθρου 17 του ν. 4684/2020 «Κύρωση της από 30.3.2020 Π.Ν.Π. «Μέτρα αντιμετώπισης της πανδημίας του κορωνοϊού COVID-19 και άλλες κατεπείγουσες διατάξεις» ( A΄ 75 ) και άλλες διατάξεις ( ΦΕΚ Α΄ 86/25.04.2020).
ΑΝΑΚΟΙΝΩΝΕΤΑΙ
ότι
Κατά το χρονικό διάστημα από την 18ηΙανουαρίου 2021και ώρα 6 π.μ έως και την 25ηΙανουαρίου 2021 και ώρα 6 π.μ ( 14.12.2020 – 7.1.2020 ):
1) Θα πραγματοποιούνται οι δίκες της τακτικής διαδικασίας, που δικάζονται σύμφωνα με τις διατάξεις του ν.4335/2015 [νέα τακτική]. 
2) Θα πραγματοποιούνται  οι δίκες που συζητούνται χωρίς εξέταση μαρτύρων, με τις εξαιρέσεις, που αναφέρονται παρακάτω. Για το σκοπό αυτό μέχρι τις 13.00 της προηγουμένης της δικασίμου εργάσιμης ημέρας, θα κοινοποιείται στη γραμματεία του Ειρηνοδικείου  μέσω μηνύματος ηλεκτρονικού ταχυδρομείου δήλωση των πληρεξουσίων δικηγόρων των διαδίκων,  ότι η συγκεκριμένη υπόθεση θα εκδικαστεί χωρίς την εξέταση μαρτύρων και η δήλωση αυτή θα αποτελεί προϋπόθεση για να ενταχθεί η υπόθεση προς εκφώνηση στο οικείο πινάκιο ή έκθεμα. Συναινετικά αιτήματα αναβολής θα υποβάλλονται σύμφωνα με την παρ. 2 του άρθρου 158 του ν. 4764/2020 με δήλωση των πληρεξουσίων δικηγόρων των διαδίκων, η οποία  θα κοινοποιείται στη γραμματεία του Ειρηνοδικείου  μέσω μηνύματος ηλεκτρονικού ταχυδρομείου μέχρι τις 13.00 της προηγουμένης της δικασίμου εργάσιμης ημέρας. Σε περίπτωση κατά την οποία δεν υποβληθεί δήλωση από τους πληρεξουσίους δικηγόρους των διαδίκων, οι υποθέσεις αποσύρονται και δεν συζητούνται.
3)  Θα πραγματοποιούνται οι δίκες ασφαλιστικών μέτρων, οι δίκες εκουσίας δικαιοδοσίας, καθώς και οι δίκες επί  υποθέσεων ειδικών νόμων, που εκδικάζονται με τη διαδικασία της εκουσίας δικαιοδοσίας, [υποθέσεις του νόμου 3869/2010, όπως έχει τροποποιηθεί με το νόμο 4745/2020]  χωρίς την εξέταση μαρτύρων, στις οποίες υπάρχει η δυνατότητα προσκόμισης ένορκης βεβαίωσης, με τις εξαιρέσεις, που αναφέρονται παρακάτω  με αριθμούς 4 και 5.  Για το σκοπό αυτό μέχρι τις 13.00 της προηγουμένης της δικασίμου εργάσιμης ημέρας, θα κοινοποιείται στη γραμματεία του Ειρηνοδικείου μέσω μηνύματος ηλεκτρονικού ταχυδρομείου δήλωση των πληρεξουσίων δικηγόρων των διαδίκων (και των εγγυητών στις υποθέσεις των υπερχρεωμένων), ότι η συγκεκριμένη υπόθεση θα εκδικαστεί χωρίς την εξέταση μαρτύρων και η δήλωση αυτή θα αποτελεί προϋπόθεση για να ενταχθεί η υπόθεση προς εκφώνηση στο οικείο πινάκιο ή έκθεμα. Συναινετικά αιτήματα αναβολής θα υποβάλλονται σύμφωνα με την παρ. 2 του άρθρου 158 του ν. 4764/2020 με δήλωση των πληρεξουσίων δικηγόρων των διαδίκων, η οποία  θα κοινοποιείται στη γραμματεία του Ειρηνοδικείου  μέσω μηνύματος ηλεκτρονικού ταχυδρομείου μέχρι τις 13.00 της προηγουμένης της δικασίμου εργάσιμης ημέρας. Σε περίπτωση κατά την οποία δεν υποβληθεί δήλωση από τους πληρεξουσίους δικηγόρους όλων των διαδίκων, οι υποθέσεις αποσύρονται και δεν συζητούνται.
4) Θα πραγματοποιούνται όλες οι δίκες, παλαιάς τακτικής και ειδικής διαδικασίας, που συζητούνται χωρίς εξέταση μαρτύρων. Για το σκοπό αυτό μέχρι τις 13.00 της προηγουμένης της δικασίμου εργάσιμης ημέρας, θα κοινοποιείται στη γραμματεία του Ειρηνοδικείου  μέσω μηνύματος ηλεκτρονικού ταχυδρομείου δήλωση των πληρεξουσίων δικηγόρων των διαδίκων,  ότι η συγκεκριμένη υπόθεση θα εκδικαστεί χωρίς την εξέταση μαρτύρων και η δήλωση αυτή θα αποτελεί προϋπόθεση για να ενταχθεί η υπόθεση προς εκφώνηση στο οικείο πινάκιο ή έκθεμα. Επίσης παρέχεται η δυνατότητα αναβολής κατ' άρθρ. 72 παρ. 2 ν. 4722/2020, με κοινή ανέκκλητη δήλωση των πληρεξουσίων δικηγόρων κατ' άρθρ. 242 παρ. 2 ΚΠολΔ κατ' απόκλιση της παρ. 2 του άρθρ. 115 ΚΠολΔ, η οποία υποβάλλεται στην αυτή ως άνω ηλεκτρονική διεύθυνση μέσω μηνύματος ηλεκτρονικού ταχυδρομείου το αργότερο μέχρι την 13η ώρα της προηγούμενης της δικασίμου
5) Αποκλειστικά και μόνο στις δίκες ασφαλιστικών μέτρων, που έχουν ως αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητικής κατάσχεσης κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση, κατά τα άρθρα 737, 738 ΚΠολΔ, ευρωπαϊκή διαταγή δέσμευσης λογαριασμού, κατ΄ άρθρο 738Α ΚΠολΔ, οι ανακλήσεις αυτών, καθώς και οι σχετικές με αυτές διαφορές του άρθρου 702 ΚΠολΔ δύνανται να εξετάζονται μάρτυρες στο ακροατήριο.

6) Στη διαδικασία της κήρυξης ιδιόγραφης διαθήκης ως κυρίας  [άρθρο 803 παρ.3 ΚΠολΔ] δύνανται να εξετάζονται μάρτυρες στο ακροατήριο. 

7) Θα χορηγούνται ή θα ανακαλούνται προσωρινές διαταγές με την παρουσία των πληρεξουσίων δικηγόρων μόνο και την κατάθεση σημειωμάτων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, θα παρατείνονται μέχρις εκδόσεως αποφάσεως επί της αιτήσεως,  με απόφαση του Ειρηνοδίκη προσδιορισμού ασφαλιστικών μέτρων και συζήτησης προσωρινών διαταγών.
8) Οι υποθέσεις που θα αποσύρονται κατά τα ανωτέρω θα επαναπροσδιορίζονται οίκοθεν και ο ορισμός της νέας δικασίμου θα γνωστοποιείται από το γραμματέα της έδρας στο Δικηγορικό Σύλλογο Κω.

9) Δεν αναστέλλονται οι προθεσμίες, που σχετίζονται με το χρόνο κατάθεσης δικογράφου της νέας τακτικής διαδικασίας. [άρθρα 215, 237, 238  ΚΠολΔ].
10) Δεν αναστέλλονται οι δικονομικές προθεσμίες κατάθεσης προσθήκης-αντίκρουσης, τόσο στην τακτική όσο και στις ειδικές διαδικασίες, καθώς επίσης και στην κατάθεση σημειώματος στη διαδικασία των ασφαλιστικών μέτρων για τις υποθέσεις, που έχουν συζητηθεί έως και τις 15/01/2021.
11) η κατάθεση δικογράφων θα πραγματοποιείται κάθε μέρα από τους πληρεξούσιους δικηγόρους κατόπιν ραντεβού. Η παραλαβή των επικυρωμένων αντιγράφων των δικογράφων θα γίνεται κατόπιν τηλεφωνικής ενημέρωσης από την Γραμματεία του Δικαστηρίου. 
12) Θα δημοσιεύονται αποφάσεις, διατάξεις κληρονομητηρίων και σωματείων αντίγραφα των οποίων θα αποστέλλονται ηλεκτρονικά στους πληρεξούσιους δικηγόρους των διαδίκων. Επίσης θα δημοσιεύονται οι ήδη κατατεθείσες διαθήκες. Γίνονται καταθέσεις αιτήσεων διαθηκών προς δημοσίευση αυτών, κατάθεση αιτήσεων για έκδοση διατάξεων (παροχής κληρονομητηρίου ή για έγκριση ή τροποποίηση καταστατικού σωματείου), δηλώσεις τρίτων, αποποιήσεις κληρονομιάς, κατάθεση αιτήσεων διαταγών πληρωμής και διαταγών απόδοσης μισθίου, καταθέσεις ενδίκων μέσων, αιτήσεις νομικής βοήθειας κλπ, κατόπιν συνεννόησης με την Γραμματεία του Δικαστηρίου.
[bookmark: _Hlk55801623]13) Θα διεξάγονται μόνο οι ένορκες βεβαιώσεις με κλήση αντιδίκου και μόνο κατόπιν ραντεβού.

14) θα χορηγούνται πιστοποιητικά κατόπιν επικοινωνίας και συνεννόησης με την Γραμματεία του Ειρηνοδικείου Λέρου (22470-22253) ή ηλεκτρονικά eirlerou@gmail.com.
15) Η προκαταρκτική εξέταση θα διενεργείται κανονικά.
16) Θα πραγματοποιούνται θεωρήσεις γνησίου της υπογραφής για συναινετικά διαζύγια και  θα χορηγούνται αντίγραφα αποφάσεων κατόπιν συνεννόησης με την Γραμματεία. 
17) Η Γραμματεία του Δικαστηρίου κατά το ως άνω χρονικό διάστημα θα συνεχίσει να λειτουργεί με τον αριθμό των υπαλλήλων που κρίνεται αναγκαίος για την εύρυθμη λειτουργία του. Δεν θα εξυπηρετεί το κοινό και τους πληρεξουσίους δικηγόρους σε άλλα αντικείμενα, πλην των εξαιρέσεων λειτουργίας του δικαστηρίου και σύμφωνα με τα ανωτέρω και μόνο για τις παραπάνω επιτραπείσες περιπτώσεις.
18) Σημειώνεται, ότι δεδομένου ότι η δικάσιμος του Ειρηνοδικείου Λέρου θα λάβει χώρα την 25/01/2021 και ώρα 9 π.μ κι εν αναμονή της νέας ΚΥΑ που θα ρυθμίζει την λειτουργία των Δικαστηρίων από την 25/01/2021 έως την 01/02/2021 η οποία ωστόσο δεν αναμένεται να δημοσιευτεί νωρίτερα από την Παρασκευή 22/01/2021, όσοι Δικηγόροι επιθυμούν να συζητηθεί η υπόθεσή τους, να αποστείλουν μέχρι την Παρασκευή 22/01/2021 δήλωση, στα πλαίσια της παρούσης ανακοίνωσης, προκειμένου να αποφευχθεί η απόσυρση των υποθέσεων. 
Ηλεκτρονική Διεύθυνση Ειρηνοδικείου Λέρου: eirlerou@gmail.com
Λέρος, 19Ιανουαρίου 2021
  Η ΔΟΚΙΜΗ ΕΙΡΗΝΟΔΙΚΗΣ ΛΕΡΟΥ

   ΣΜΑΡΑΓΔΑ ΑΥΓΟΥΣΤΙΔΟΥ

